Abdullah ng Saudi Arabia

Si Abdullah bin Abdulaziz Al Saud  (, , bigkas sa Najdi Arabic: ; 1 Agosto 1924-23 Enero 2015) ay ang Hari ng Saudi Arabia at Tagapag-ingat ng Dalawang Banal na Moske mula 2005 hanggang 2015. Umupo siya sa trono noong 1 Agosto 2005 nang mamatay ang kanyang kapatid, na si Haring Fahd.

Si Abdullah, tulad Fahd, ay isa sa maraming anak ni Ibn Saud, ang tagapagtatag ng modernong Saudi Arabia. Si Abdullah ay umupo sa mahahalagang puwestong pampolitika sa kanyang pagtanda. Noong 1961, siya ay naging alkalde ng Mecca, ang kanyang unang pampublikong opisina. Sa sumunod na taon, siya ay itinalagang kumander ng ​​Saudi Arabian National Guard, isang puwestong hawak pa rin niya hanggang siya ay naging hari. Siya rin ay nagsilbi bilang diputadong ministro sa tanggulan at siya ay pinangalanang crown prince matapos maupo si Fahd sa trono noong 1982. Nang nagkaroon ng malubhang stroke si Haring Fahd noong 1995, si Abdullah ang naging de facto  na hari ng ​​Saudi Arabia hanggang umupo ito sa trono pagkaraan ng isang dekada.

Sa kanyang paghahari pinananatili niya ang malapit na relasyon sa Estados Unidos at Britain at bumili ng bilyun-bilyong dolyar na halaga ng kagamitang pananggol mula sa dalawang estado. Siya rin ang nagbigay ng karapatan sa mga kababaihan upang bumoto sa mga konseho ng munisipalidad at makipagkumpetensya sa Olympics. Higit pa rito, pinananatili ni Abdullah ang status quo sa panahon ng mga protesta sa kaharian noong Arab Spring. Noong Nobyembre 2013, isang ulat ng BBC ang nagsabi na maaaring makuha an Saudi Arabia nuclear na armas mula sa Pakistan dahil sa matagal nang nitong relasyon.

Ang hari ay namatayan ng dalawang crown prince. Si Conservative Interior Minister Nayef bin Abdul-Aziz Al Saud ay pinangalanang tagapagmana ng trono nang mamatay si Sultan bin Abdulaziz noong Oktubre 2011, ngunit namatay rin si Nayef noong Hunyo 2012. Pagkatapos, pinangalanan rin ni Abdullah ang 76-taong-gulang Salman bin Abdulaziz Al Saud, ministro ng tanggulan, bilang crown prince. Ayon sa mga ulat, si Abdullah ay nagkaasawa nang 30 beses, at nagkaroon ng higit sa 35 anak. Ang hari ay may personal na kayamanang tinatantiyang umaabot sa US$ 18 bilyon, at siya ang ikatlong pinakamayamang pinuno ng estado sa mundo. Namatay siya noong 23 Enero 2015, na may edad na 90, tatlong linggo matapos maospital dahil sa pneumonia. Siya ay hinalinhan bilang hari ng kanyang kapatid na na si Salman ng Saudi Arabia.

Mga politiko ng Saudi Arabia
Hari ng Saudi Arabia